**Datum**: **22.06.2020.**  **SAOPŠTENJE ZA MEDIJE**

**Postanite Microsoft Azure Administrator iz udobnosti svoga doma**

*Iskoristite vrijeme pred vrelo ljeto pohađajući oficijelni Microsoft kurs* ***AZ-104 Microsoft Azure Administrator*** *uz m:tel i Logosoft, putem online platforme uživo u virtuelnoj učionici*

IT svijet se kreće prema budućnosti koja ovisi o cloudu, gdje će uskoro biti gotovo sve poslovne IT aktivnosti. Microsoft je stavio veliki fokus na razvoj Azure servisa i ova cloud usluga je u velikoj globalnoj ekspanziji.

Ukoliko i vi želite da ovladate znanjima i vještinama potrebnim za upravljanje Azure portalom, prijavite se do 26. juna putem adrese ict@mtel.ba, jer kurs počinje 29. juna i traje pet dana od 10.00 do 16.00 časova. Na kursu će se obrađivati oblasti za zaštitu identiteta, administriranje infrastrukture, konfigurisanje virtualne mreže, povezivanje Azure-a sa on-premis lokacijama, upravljanje mrežnim saobraćajem, implementiranje rješenja za pohranu podataka, kreiranje i skaliranje virtuelne mašine, implementiranje web aplikacija i tzv. containers, back up-ovanje i dijeljenje podataka te vršenje monitoringa.

Kurs je namijenjen Azure administratorima, koji implementiraju, upravljaju i nadgledaju identitete, načine upravljanja i pohranjivanja podataka, kao i virtualne mreže u cloud okruženjima uz prikladno prilagođavanje resursa u skladu s potrebama i zahtjevima.

Cijena kursa iznosi 700,00 KM plus PDV, a u cijenu je uključena oficijelna E-knjiga, te vaučer za polaganje ispita, a uz sve to polaznici će u toku kursa imati pristup Virtuelnim labovima koji će biti dostupni i poslije kursa u periodu od 180 dana.

Ukoliko imate aktivan neki od Microsoft ugovora o licenciranju (OVS, OVL, EA...), kao sredstvo plaćanja za sve Microsoft kurseve možete koristiti Software Assurance Training Vouchere (SATV) koje ste dobili kao benefit kroz ugovor.​

Broj mjesta na online webinaru je ograničen. Zato, rezervišite svoje mjesto što prije slanjem e-maila na ict@mtel.ba.